text: Lokal indflydelse på vandplaner vækker bekymring 
  29 oktober 2016 kl. 12.08
  Kommuner og vandråd skal igen inddrages i vandplanlægningen. Men det kan blive problematisk, mener blandt andet Danmarks Sportsfiskerforbund og Friluftsrådet. 
  Folketinget første behandlede i sidste uge en lov, som skal inddrage kommuner og frivillige vandråd i vurderingen af vandløb.
  Esben Lunde Larsen, miljø- og fødevarerminister (V): "Lokale har ofte en helt særlig viden om vandløb, fordi de lever af og færdes i naturen. Den viden skal vi i højere grad gøre brug af og sikre, at de får større indflydelse på vandplanlægningen."
  Det betyder at der kommer markant større lokal indflydelse på vurderinger af om et vandløb skal høre ind under vandområdeplanerne, og dermed være særligt beskyttet, eller have status som en afvandingskanal eller gravede grøfter.
  - Lokale har ofte en helt særlig viden om vandløb, fordi de lever af og færdes i naturen. Den viden skal vi i højere grad gøre brug af og sikre, at de får større indflydelse på vandplanlægningen. Med lovforslaget åbner vi vandløbsmaskinrummet for kommunerne og lokale vandråd, siger miljø- og fødevareminister Esben Lunde Larsen (V) til TV SYD.
  Vandløb, der hører under vandområdeplanerne er overvågede, og dermed har man hånd i hanke med blandt andet fiskebestand og miljøvilkår.
  Hvis det har status som en afvandingskanal, så er der ingen officiel kontrol.
  Nu lægger minister fra Fødevarer- og Miljø, Esben Lunde Larsen op til at de vandløb, der aldrig skulle have haft status som vandløb fjernes fra vandområdeplanerne.
  Verner W. Hansen, fmd. Danmarks Sportsfiskerforbund. : "Vi kan godt være åbne overfor der er sket fejl i vurderingen af vandløbene i første omgang. Men hvis planerne skal genvurderes, så skal der også kigges på de vandløb, der i første omgang er udelukket af vandområdeplanerne."
  De planer vækker bekymring hos blandt andet Danmarks Sportsfiskerforbund.
  - Vi kan godt være åbne overfor der er sket fejl i vurderingen af vandløbene i første omgang. Men hvis planerne skal genvurderes, så skal der også kigges på de vandløb, der i første omgang er udelukket af vandområdeplanerne. Det kan nemlig godt være der er flere, der så burde med, siger Verner W. Hansen, fmd. Danmarks Sportsfiskerforbund til TV SYD
  
  
  